
ΤΕΥΧΟΣ ΔΕΥΤΕΡΟ 


Αρ 


. Φύλλου 1999 


ΑΠΟΦΑΣΕΙΣ 

Αριθμ. 3544 _ 

Κανονισμός Διδακτορικών Σπουδών Τμήματος 
Πληροφορικήςτης Σχολής Επιστημών καιΤεχνο- 
λογίας της Πληροφορίας του Οικονομικού Πανε¬ 
πιστημίου Αθηνών. 

Η ΣΥΓΚΛΗΤΟΣ 

ΤΟΥ ΟΙΚΟΝΟΜΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 
(Αριθμ. Συνεδρίασης 10η/29-03-2018) 

Έχοντας υπόψη: 

1. Τα άρθρα 38 έως 43 και 45 § 2του ν. 4485/2017 (Α' 
114), «Οργάνωση και λειτουργία της ανώτατης εκπαί¬ 
δευσης, ρυθμίσεις για την έρευνα και άλλες διατάξεις», 

2. το 2154/28.03.2018 έγγραφο του Προέδρου του 
Τμήματος Πληροφορικής και το συνημμένο σε αυτό 
απόσπασμα πρακτικών απόφασης της Συνέλευσης του 
Τμήματος (συνεδρία 7η/25.03.2018), που αφορά στον 
κανονισμό διδακτορικών σπουδών του Τμήματος, 

3. το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του τακτικού προϋ¬ 
πολογισμού του Ιδρύματος, ούτε σε βάρος του κρατικού 
προϋπολογισμού, εγκρίνει: 

Τον κανονισμό διδακτορικών σπουδών του Τμήματος 
Πληροφορικής της Σχολής Επιστημών και Τεχνολογίας 
της Πληροφορίας, ο οποίος έχει ως εξής: 

ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ 
ΤΟΥ ΤΜΗΜΑΤΟΣ ΠΛΗΡΟΦΟΡΙΚΗΣΤΗΣ 
ΣΧΟΛΗΣ ΕΠΙΣΤΗΜΩΝ ΚΑΙ ΤΕΧΝΟΛΟΓΙΑΣ 
ΤΗΣ ΠΛΗΡΟΦΟΡΙΑΣ ΤΟΥ ΟΙΚΟΝΟΜΙΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Άρθρο 1 

Γενικές Διατάξεις 

1. Το Τμήμα Πληροφορικής του Οικονομικού Πανε¬ 
πιστημίου Αθηνών παρέχει τη δυνατότητα διεξαγωγής 
διδακτορικών σπουδών σε τομείς που εμπίπτουν στα 
ερευνητικά ενδιαφέροντα ή/και στα γνωστικά αντικεί¬ 
μενά του Τ μήματος. 

2.0 τίτλος του Διδακτορικού Διπλώματος είναι δημό¬ 
σιο έγγραφο και απονέμεται από το Τμήμα Πληροφορι¬ 
κής του Οικονομικού Πανεπιστημίου Αθηνών. 


Άρθρο 2 

Στόχος 

1. Οι Διδακτορικές Σπουδές αποβλέπουν αφενός στην 
παραγωγή πρωτότυπης επιστημονικής έρευνας υψηλού 
επιπέδου και αφετέρου στη δημιουργία επιστημόνων 
ικανών να συμβάλουν στην πρόοδο της επιστήμης, της 
εκπαίδευσης και των εφαρμογών. Οι απόφοιτοι των διδα¬ 
κτορικών προγραμμάτων προορίζονται να στελεχώσουν 
το ερευνητικό, επιχειρηματικό και ακαδημαϊκό δυναμικό 
της Ελλάδας και του εξωτερικού. 

2. Παράλληλα, το πρόγραμμα διδακτορικών σπουδών 
αποτελεί για το Τμήμα, αλλά και το Πανεπιστήμιο συνο¬ 
λικά, πηγή ακαδημαϊκού κύρους και διεθνούς αναγνώ¬ 
ρισης και συμβάλλει στην αναβάθμιση της ερευνητικής 
παραγωγής, με έμφαση στη δημοσίευση της επιστημο¬ 
νικής έρευνας που συντελείται στο πλαίσιό του. 

Άρθρο 3 

Νομικό και Θεσμικό Πλαίσιο 

Ι.Το Πρόγραμμα Διδακτορικών Σπουδών του Τμήμα¬ 
τος Πληροφορικής οργανώνεται και λειτουργεί σύμφωνα 
με τις διατάξεις του ν. 4485/2017, τις ισχύουσες λοιπές 
σχετικές νομικές διατάξεις και αποφάσεις, καθώς και τις 
διατάξεις του παρόντος Κανονισμού. 

2. Η διοικητική διεκπεραίωση των διαδικασιών για 
την εφαρμογή του παρόντος κανονισμού διδακτορικών 
σπουδών του Τμήματος Πληροφορικής καθώς και του 
νομικού πλαισίου που αφορά στις διδακτορικές σπουδές 
αποτελεί αρμοδιότητα και τομέα ευθύνης της Γραμμα¬ 
τείας Μεταπτυχιακών και Διδακτορικών της Σχολής Επι¬ 
στημών καιΤεχνολογίαςτης Πληροφορίας που υπάγεται 
τοΤμήμα Πληροφορικής, (άρθρο 2 της 4277/30.06.2016 
(Β'2250) απόφασης Συγκλήτου Ο.Π.Α.). 

Άρθρο 4 

Επιτροπή Διδακτορικών Σπουδών 

1. Με εισήγηση του Προέδρου και απόφαση της Συνέ¬ 
λευσης του Τμήματος ορίζεται τριμελής Επιτροπή Διδα¬ 
κτορικών Σπουδών (ΕΔΣ) με θητεία ενός έτους, ανανε¬ 
ώσιμη, της οποία ο πρόεδρος ανήκει στη βαθμίδα του 
Καθηγητή ή Αναπληρωτή Καθηγητή. 

2. Η ΕΔΣ μεριμνά για την αποτελεσματικότερη οργά¬ 
νωση και λειτουργία των διδακτορικών σπουδών και 
εισηγείται προς τη Συνέλευση του Τμήματος για κάθε 

σχετικό θέμα. Επίσης οργανώνει και διεξάγει τη διαδικα¬ 
σία επιλογής Υποψήφιων Διδακτόρων (ΥΔ) και συντονίζει 
τη διενέργεια των εξετάσεων ερευνητικής ετοιμότητας, 
σύμφωνα με τα οριζόμενα στη συνέχεια. 

Άρθρο 5 

Υποψήφιοι 

1. Οι υποψήφιοι φοιτητέςτου διδακτορικού προγράμ¬ 
ματος πρέπει να έχουν τα εξής κατ' ελάχιστον τυπικά 
προσόντα: 

α) Πτυχίο Α.Ε.Ι. (Πανεπιστημίου ήΤ.Ε.Ι.) της ημεδαπής ή 
αναγνωρισμένου ως ισοτίμου ιδρύματος της αλλοδαπής. 

β) Δίπλωμα Μεταπτυχιακών Σπουδών (Δ.Μ.Σ.) Α.Ε.Ι. 
της ημεδαπής ή αναγνωρισμένου από το Δ.Ο.Α.Τ.Α.Π. ως 
ισότιμου ιδρύματος της αλλοδαπής, ή κατοχή ενιαίου και 
αδιάσπαστου τίτλου σπουδών μεταπτυχιακού επιπέδου, 
σύμφωνα με το άρθρο 46 του ν. 4485/2017. 

2. Σε εξαιρετικές περιπτώσεις και μετά από αιτιολογη¬ 
μένη απόφαση της Συνέλευσης του Τμήματος μπορεί 
να γίνει δεκτός ως υποψήφιος διδάκτορας πτυχιούχος 
Α.Ε.Ι. και μη κάτοχος Δ.Μ.Σ. Πτυχιούχοι Τ.Ε.Ι, Α.Σ.Π.Α.Ι.Τ.Ε. 
ή ισότιμων σχολών μπορούν να γίνουν δεκτοί ως υπο¬ 
ψήφιοι διδάκτορες μόνο εφόσον είναι κάτοχοι Δ.Μ.Σ. Ως 
εξαιρετικές περιπτώσεις υποψηφίων πτυχιούχων Α.Ε.Ι. 
μη κατόχων Δ.Μ.Σ. που δύνανται να γίνουν δεκτοί ως 
υποψήφιοι διδάκτορες, νοούνται όσοι πληρούν μία ή 
περισσότερες από τις παρακάτω προϋποθέσεις: 

(α) Οι έχοντες υψηλό βαθμό πτυχίου, ενδεικτικά στο 
άνω 10% των πτυχιούχων του Τμήματος προέλευσης. 

(β) Οι έχοντες τουλάχιστον μία επιστημονική δημοσί¬ 
ευση σε περιοδικό υψηλού επιπέδου, ή πρακτικά συνε¬ 
δρίου υψηλού επιπέδου, ή διάκριση σε επιστημονικό ή 
τεχνικό διαγωνισμό υψηλού κύρους, ή δίπλωμα ευρεσι¬ 
τεχνίας, ή σημαντική επαγγελματική καταξίωση. 

Άρθρο 6 

Υποβολή Αιτήσεων 

1. Το Τμήμα μπορεί να προκηρύσσει θέσεις υποψη¬ 
φίων διδακτόρων, οι οποίες δημοσιοποιούνται δια του 
ημερησίου τύπου και αναρτώνται ηλεκτρονικά στον δι¬ 
αδικτυακό τόπο του Τ μήματος. 

2. Οι όροι, οι προθεσμίες και οι διαδικασίες κατάθεσης 
υποψηφιοτήτων και επιλογής υποψηφίων διδακτόρων, 
καθώς και πρόσθετες υποχρεώσεις αυτών, ρήτρες, πα¬ 
ραδοτέα, χρονικά όριο ολοκλήρωσης των διατριβών 
καθορίζονται ρητά στην παραπάνω προκήρυξη. 

3. Ο/η υποψήφιος/α υποβάλλει σχετική αίτηση στη 
Γραμματεία Μεταπτυχιακών και Διδακτορικών Σπουδών 
της Σχολής Επιστημών και Τεχνολογίας της Πληροφορί¬ 
ας που υπάγεται το Τμήμα Πληροφορικής. Στην αίτηση 
αναγράφεται ο προτεινόμενοςτίτλος, γενικό προσχέδιο 
της διδακτορικής διατριβής, η προτεινόμενη γλώσσα 
εκπόνησης και ο προτεινόμενος ως επιβλέπων της διδα¬ 
κτορικής διατριβής, ο οποίος ανήκει σε όσους έχουν δι¬ 
καίωμα επίβλεψης διδακτορικής διατριβής, σύμφωνα με 
όσα ορίζονται στο άρθρο 16 του παρόντος Κανονισμού. 

4. Αιτήσεις για εισδοχή στο Πρόγραμμα Διδακτορικών 
Σπουδών υποβάλλονται και εκτός προκηρύξεων, από 
ενδιαφερομένους κατόχους Δ.Μ.Σ. Οι αιτήσεις και των 


δύο κατηγοριών υποβάλλονται σε τρεις περιόδους, κατά 
τους μήνες Απρίλιο, Σεπτέμβριο και Δεκέμβριο. Ύστερα 
από εισήγηση της ΕΔΣ και απόφαση της Συνέλευσης του 
Τμήματος, μπορούν να προκηρυχθούν θέσεις ΥΔ ή να 
εξεταστούν αιτήσεις εκτός προκηρύξεων και σε άλλες 
χρονικές περιόδους. 

5. Προς διευκόλυνση διάχυσης των ερευνητικών απο¬ 
τελεσμάτων στην παγκόσμια ερευνητική κοινότητα, η 
γλώσσα συγγραφής της διδακτορικής διατριβής είναι 
η Αγγλική. Σε ειδικές περιπτώσεις δύναται η Συνέλευση 
του Τ μήματος να αποφασίσει την συγγραφή της διατρι¬ 
βής στην Ελληνική γλώσσα, κατόπιν της αιτήσεως του ΥΔ 
και της σύμφωνης γνώμης του/της επιβλέποντος/ουσας 
καθηγητή/ήτριας και εφόσον τεκμηριώνεται με βάση 
συγκεκριμένες επιστημονικές ανάγκες ή ιδιαιτερότητες 
της προτεινόμενης ερευνητικής περιοχής ή συντρέχουν 
άλλοι εξαιρετικοί λόγοι. Ανεξάρτητα της γλώσσας συγ¬ 
γραφής της διδακτορικής διατριβής, αυτή θα πρέπει να 
περιλαμβάνει περίληψη στην Ελληνική και στην Αγγλική 
γλώσσα. 

6. Τα απαιτούμενα δικαιολογητικάπου υποβάλλονται 
από κάθε υποψήφιο/α είναι τα εξής: 

α) Σχετική αίτηση στη Γραμματεία Μεταπτυχιακών 
και Διδακτορικών Σπουδών της Σχολής Επιστημών και 
Τεχνολογίας της Πληροφορίας. 

β) Αντίγραφο Πτυχίου και Αναλυτική Βαθμολογία 
από κάθε κύκλο σπουδών που έχει παρακολουθήσει 
ο/η υποψήφιος/α. Οι τίτλοι σπουδών θα πρέπει να εί¬ 
ναι επικυρωμένοι. Σε περίπτωση που οι τίτλοι σπουδών 
έχουν αποκτηθεί στην αλλοδαπή, θα πρέπει να έχουν 
αναγνωριστεί από τις αρμόδιες αρχές. 

γ) Αναλυτικό βιογραφικό σημείωμα. 

δ) Προσχέδιο της προτεινόμενης διδακτορικής δια¬ 
τριβής. 

ε) Πιστοποιητικό πολύ καλής γνώσης μίας τουλάχι¬ 
στον επίσημης γλώσσας της Ευρωπαϊκής Ένωσης, κατά 
προτίμηση της Αγγλικής, τουλάχιστον επιπέδου Γ1/01. 

στ) Τουλάχιστον δύο συστατικές επιστολές από μέλη 
ΔΕΠ Α.Ε.Ι. σε φάκελο κλειστό από τον παρέχοντα τη συ¬ 
στατική 

ζ) Αντίγραφα εργασιών και δημοσιεύσεων που έχουν 
εκπονηθεί σε προηγούμενα προπτυχιακά και μεταπτυ¬ 
χιακά προγράμματα σπουδών. 

Άρθρο 7 

Αξιολόγηση Αιτήσεων 

1. Η Συνέλευση του Τμήματος, αφού λάβει υπόψη τις 
αιτήσεις που έχουν υποβληθεί, τις κατηγοριοποιεί με 
βάση την συνάφεια του ερευνητικού αντικειμένου, και 
ορίζει μία τριμελή επιτροπή ανά κατηγορία αιτήσεων, 
η οποία αποτελείται από μέλη Δ.Ε.Π. του Τμήματος. Η 
Συνέλευση του Τμήματος δύναται να αναθέσει την αξι¬ 
ολόγηση των αιτήσεων στην Επιτροπή Διδακτορικών 
Σπουδών (ΕΔΣ). Η τριμελής επιτροπή εξετάζει τις αντί¬ 
στοιχες αιτήσεις και τα συνυποβαλλόμενα έγγραφα και 
καλεί τους υποψηφίους σε συνέντευξη. Για κάθε προκη- 
ρυχθείσα θέση ΥΔ και για κάθε αίτηση υποψηφιότητας 
κατόχου Δ.Μ.Σ. από Π.Μ.Σ. του Τμήματος, συντάσσεται 
εντός τακτής προθεσμίας γραπτή εισήγηση από τον αρ- 

μόδιο καθηγητή προς την αντίστοιχη τριμελή επιτροπή 
αξιολόγησης της αίτησης. Ο αρμόδιος καθηγητής είναι 
εκείνος που ζήτησε την προκήρυξη της θέσεως ΥΔ ή (αν 
πρόκειται για αίτηση κατόχου Δ.Μ.Σ. εκτός προκηρύ- 
ξεως) ο καθηγητής που προτείνεται ως επιβλέπων από 
τον αιτούμενο. Η εισήγηση, εφόσον είναι θετική, περι¬ 
λαμβάνει και τα προτεινόμενα μέλη της τριμελούς συμ¬ 
βουλευτικής επιτροπής, σύμφωνα με τις διατάξεις του 
άρθρου 39, παρ. 2 του ν. 4485/2017. Κατόπιν, η τριμελής 
επιτροπή υποβάλει στη Συνέλευση του Τμήματος υπό¬ 
μνημα, στο οποίο αναγράφονται οι λόγοι για τους οποί¬ 
ους κάθε υποψήφιος πρέπει ή δεν πρέπει να γίνει δεκτός, 
και σε περίπτωση θετικής εισήγησης, ο προτεινόμενος 
επιβλέπων (αν δεν πρόκειται για προκηρυχθείσα θέση) 
και η προτεινόμενη τριμελής συμβουλευτική επιτροπή. 
Η Συνέλευση, αφού λάβει τη γνώμη του (προτεινόμε- 
νου) επιβλέποντος, τη συνεκτιμά με το υπόμνημα της 
επιτροπής και εγκρίνει ή απορρίπτει την αίτηση του/της 
υποψηφίου/ας. Στην εγκριτική απόφαση ορίζεται και η 
γλώσσα συγγραφήςτης διδακτορικής διατριβής, καθώς 
και η τελική τριμελής συμβουλευτική επιτροπή. 

2. Τα ονόματα των υποψήφιων διδακτόρων, των επι- 
βλεπόντων μελών Δ.Ε.Π. ή ερευνητών, οι τίτλοι των 
εκπονούμενων διδακτορικών διατριβών και σύντομη 
περίληψη αυτών, καθώς και τα μέλη των συμβουλευ¬ 
τικών επιτροπών αναρτώνται από την Γραμματεία του 
Τμήματος στον διαδικτυακό τόπο του Τμήματος στην 
ελληνική και στην αγγλική γλώσσα. 

Άρθρο 8 

Κύκλος Διδακτορικών Μαθημάτων 

1. Κάθε ΥΔ υποχρεούται να παρακολουθήσει έναν 
Κύκλο Διδακτορικών Μαθημάτων που αντιστοιχούν 
κατ' ελάχιστον σε 30 διδακτικές μονάδες. Τα υποψήφια 
μαθήματα περιλαμβάνουν το σύνολο των μεταπτυχια¬ 
κών μαθημάτων των Π.Μ.Σ του Τμήματος. Τα μαθήμα¬ 
τα οργανώνονται σε τρεις ενότητες που αντιστοιχούν 
στα επιστημονικά αντικείμενα των τριών Τομέων του 
Τμήματος. Η Συνέλευση τουΤμήματος, με εισήγηση της 
ΕΔΣ, αντιστοιχίζει κάθε μεταπτυχιακό μάθημα σε μια 
από τις τρεις ενότητες. Ο καθορισμός των διδακτορικών 
μαθημάτων που πρέπει να παρακολουθήσει ο/η κάθε ΥΔ 
γίνεται από τον Επιβλέποντα Καθηγητή σε συνεργασία 
με την ΕΔΣ. Παρέχεται η δυνατότητα ο/η ΥΔ να παρα¬ 
κολουθήσει και μαθήματα μελέτης (ΐΈθάιης ςουΓ5θ5) τα 
οποία προσφέρονται από μέλος Δ.Ε.Π. του Τμήματος 
(που μπορεί να είναι και ο Επιβλέπων Καθηγητής) ύστερα 
από πρόταση του Επιβλέποντα Καθηγητή και τη σύμφω¬ 
νη γνώμη της ΕΔΣ και τα οποία αντιστοιχίζονται σε μία 
από τις τρεις ενότητες ανάλογα με το περιεχόμενο τους. 
Έως 12 διδακτικές μονάδες μπορούν να αντιστοιχούν σε 
μαθήματα μελέτης (Γθθάίης εουΓ5θ5). 

2. Κάθε ΥΔ είναι υποχρεωμένος να παρακολουθήσει 
μαθήματα από τουλάχιστον δυο από τις τρεις ενότητες 
και που αντιστοιχούν σε 12 ή περισσότερες διδακτικές 
μονάδες ανά ενότητα. 

3. Η ολοκλήρωση του Κύκλου Διδακτορικών Μαθη¬ 
μάτων είναι επιτυχής αν ο Μ.Ο. βαθμολογίας του ΥΔ στα 
μαθήματα είναι τουλάχιστον 6.5. Παρέχεται δυνατότητα 


επανεξέτασης ενός μαθήματος στην επαναληπτική εξε¬ 
ταστική του Σεπτεμβρίου ή ύστερα από συνεννόηση με 
το διδάσκοντα. 

4. Η ΕΔΣ, κατόπιν αιτήσεως του/της ΥΔ, εισηγείται 
προς τη Συνέλευση του Τμήματος την αναγνώριση μα¬ 
θημάτων, τα οποία αυτός έχει παρακολουθήσει κατά 
τις προηγούμενες σπουδές του, για τη μερική κάλυψη 
της απαίτησης παρακολούθησης Κύκλου Διδακτορικών 
Μαθημάτων. Με τη σύμφωνη γνώμη της ΕΔΣ, είναι δυ¬ 
νατή η αναγνώριση μαθημάτων των Π.Μ.Σ. τουΤμήμα¬ 
τος, καθώς και μαθημάτων Π.Μ.Σ Α.Ε.Ι. της ημεδαπής 
ή αναγνωρισμένων ως ισότιμων της αλλοδαπής. Κάθε 
μάθημα που αναγνωρίζεται και προσμετράται για την 
κατοχύρωση των 30 διδακτικών μονάδων που απαιτεί ο 
Κύκλος Διδακτορικών Μαθημάτων θα πρέπει να μπορεί 
να αντιστοιχηθεί με σύμφωνη γνώμη της ΕΔΣ σε μία από 
τις τρεις ενότητες μαθημάτων. 

5. Οι υποψήφιοι διδάκτορες που γίνονται δεκτοί κατ' 
εξαίρεση δίχως να είναι κάτοχοι Δ.Μ.Σ υποχρεούνται να 
περατώσουν κατ' ελάχιστον τον πλήρη Κύκλο Διδακτο¬ 
ρικών Μαθημάτων, χωρίς τη δυνατότητα αναγνώρισης 
διδακτικών μονάδων. 

6. Ανεξαρτήτως των υπολοίπων προϋποθέσεων και 
των προηγούμενων κύκλων σπουδών του/της ΥΔ, είναι 
υποχρεωτική η παρακολούθηση τουλάχιστον 12 διδα¬ 
κτικών μονάδων του Κύκλου Διδακτορικών Μαθημάτων 
από κάθε ΥΔ μετά την εγγραφή του στο πρόγραμμα. 

7. Ο/η ΥΔ θα πρέπει να έχει ολοκληρώσει τον Κύκλο 
Διδακτορικών Μαθημάτων με την συμπλήρωση τριών 
(3) ετών από την ημερομηνία καθορισμού της τριμελούς 
συμβουλευτικής επιτροπής. Σε διαφορετική περίπτωση 
απαιτείται ειδική αιτιολόγηση από τον/την ΥΔ και υποβο¬ 
λή χρονοδιαγράμματος που να τεκμηριώνει την δυνατό¬ 
τητα ολοκλήρωσης σε ένα (1) το πολύ ακόμα έτος. Η αι¬ 
τιολόγηση κατατίθεται στην ΕΔΣ η οποία συμβουλεύεται 
την τριμελή επιτροπή του/της ΥΔ και εισηγείται σχετικά 
προς την Συνέλευση του Τμήματος. Μη ολοκλήρωση 
του Κύκλου Διδακτορικών Μαθημάτων σε τέσσερα (4) 
πλήρη ημερολογιακά έτη από την ημερομηνία καθορι¬ 
σμού της τριμελούς συμβουλευτικής επιτροπής επιφέρει 
διαγραφή από το πρόγραμμα. 

Άρθρο 9 

Φάσεις Διδακτορικών Σπουδών 

1. Οι διδακτορικές σπουδές κάθε ΥΔ περιλαμβάνουν 
δύο φάσεις, τις Α και Β. 

2. Κατά τη Φάση Α, ο/η ΥΔ παρακολουθεί εντός των 
τεσσάρων πρώτων εξαμήνων των διδακτορικών του 
σπουδών τα μαθήματα που του έχουν ανατεθεί. Ο Επι- 
βλέπων Καθηγητής είναι αρμόδιος για την παρακολού¬ 
θηση της προόδου του και την εξειδίκευση ή τροποποί¬ 
ηση των απαιτήσεων. 

3. Κάθε ΥΔ υποβάλλεται στο τέλος του 3ου ή 4ου εξα¬ 
μήνου, κατά τον μήνα Ιανουάριο ή Μάιο, σε προφορική 
Εξέταση Ερευνητικής Ετοιμότητας ενώπιον επιτροπής, 
βασισμένη σε αρχική έρευνα ή/και επισκόπηση που 
έχει εκτελέσει ως τότε στην επιστημονική περιοχή της 
διατριβής του υπό την καθοδήγηση του Επιβλέποντος 
Καθηγητή. Η έρευνα/επισκόπηση συνοψίζεται σε έκθεση 

περίπου 5.000 λέξεων που υποβάλλεται στην ΕΔΣ πριν 
την προφορική εξέταση. Η εξέταση ερευνητικής ετοι¬ 
μότητας είναι ανοικτή και διεξάγεται από την τριμελή 
συμβουλευτική επιτροπή παρακολούθησης του υποψη¬ 
φίου διδάκτορα η οποία ενημερώνει την ΕΔΣ για το απο¬ 
τέλεσμα της εξέτασης. Τα αποτελέσματα των εξετάσεων 
ερευνητικής ετοιμότητας ανακοινώνονται συνολικά από 
την ΕΔΣ. Για κάθε ΥΔ, το αποτέλεσμα της εξέτασης μπο¬ 
ρεί να είναι: (α) επιτυχής εξέταση και έναρξη της Φάσης 
Β, (β) αποτυχία στην εξέταση με δυνατότητα επανάλη¬ 
ψης της εξέτασης εντός εξαμήνου ή (γ) αποτυχία στην 
εξέταση και διαγραφή του/της ΥΔ από το Πρόγραμμα 
Διδακτορικών Σπουδών. 

4. Μετά την επιτυχή ολοκλήρωση της Φάσης Α, αρχίζει 
η Φάση Β των διδακτορικών σπουδών κατά την οποία 
ο/η ΥΔ ολοκληρώνει την εκπλήρωση των λοιπών απαι¬ 
τήσεων των διδακτορικών σπουδών. Κατά τη Φάση Β, ο 
ΥΔ ολοκληρώνει και την παρακολούθηση του Κύκλου 
Διδακτορικών Μαθημάτων, αν δεν έχει συμβεί αυτό ήδη 
στη Φάση Α. Στη διάρκεια της Φάσης Β, οι ΥΔ υποχρε- 
ούνται να παρουσιάζουν την πρόοδο της έρευνάς τους 
σε σεμινάρια, τα οποία οργανώνονται κάθε ακαδημαϊκό 
έτος για το σκοπό αυτό από την ΕΔΣ ή από κάποιο άλλο 
μέλος Δ.Ε.Π. του Τμήματος ύστερα από απόφαση στης 
Συνέλευσης. 

Άρθρο 10 

Διάρκεια Εκπόνησης Διδακτορικών Σπουδών 

1. Η χρονική διάρκεια για την απόκτηση του διδακτο¬ 
ρικού διπλώματος δεν μπορεί να είναι μικρότερη από 
τρία (3) πλήρη ημερολογιακά έτη από την ημερομηνία 
ορισμού της τριμελούς συμβουλευτικής επιτροπής. Η μέ- 
γιστη παραμονή του/της φοιτητή/τριας σε Πρόγραμμα 
Διδακτορικών Σπουδών ορίζεται στα οκτώ (8) έτη μετά 
την ημερομηνία ορισμού της τριμελούς συμβουλευτικής 
επιτροπής (πλέον των περιόδων που ο φοιτητής/τρια 
δικαιολογημένα απουσιάζει από το Πρόγραμμα λόγω 
ασθένειας ή άλλου σοβαρού λόγου, και εφόσον έχει πά¬ 
ρει αναστολή φοίτησης από τη Συνέλευση του Τμήμα¬ 
τος). Μετά την παρέλευση τεσσάρων (4) ετών χρειάζεται 
ειδική δικαιολόγηση από την τριμελή συμβουλευτική 
επιτροπή, καθώς και υποβολή χρονοδιαγράμματος που 
να τεκμηριώνει τη δυνατότητα ολοκλήρωσης σε τέσσε¬ 
ρα (4) το πολύ ακόμη έτη και έγκριση από την Συνέλευση 
του Τμήματος. Ειδικά για τους/τις υποψηφίους/ες διδά¬ 
κτορες που γίνονται δεκτοί κατ' εξαίρεση χωρίς να είναι 
κάτοχοι Δ.Μ.Σ., το ελάχιστο χρονικό όριο για την από¬ 
κτηση του διδακτορικού διπλώματος είναι τουλάχιστον 
τέσσερα (4) πλήρη ημερολογιακά έτη από τον ορισμό 
της τριμελούς συμβουλευτικής επιτροπής. 

2. Ο/η υποψήφιος/α διδάκτορας δικαιούται να ζητήσει 
αναστολή σπουδών μέχρι 2 φορές κατά την διάρκεια 
των σπουδών του/της. Το χρονικό διάστημα της ανα¬ 
στολής δεν μπορεί να είναι αθροιστικά, για όσες φορές 
έχει ζητηθεί μεγαλύτερο από δυο (2) έτη. Η Συνέλευση 
του Τμήματος κρίνει τη σπουδαιότητα των λόγων της 
αιτούμενης αναστολής και εφ' όσον γίνουν αποδεκτοί, 
ο/η υποψήφιος/α μπορεί να συνεχίσει τις σπουδές του 
μετά το χρονικό διάστημα της αναστολής αλλά σύμφωνα 
με τους τότε ισχύοντες όρους. 


3. Αλλαγή τίτλου ή εξειδίκευση τίτλου της διδακτο¬ 
ρικής διατριβής μπορεί να πραγματοποιηθεί μετά από 
τεκμηριωμένη εισήγηση τηςτριμελούςσυμβουλευτικής 
επιτροπής και έγκριση της Συνέλευσης του Τμήματος. 
Στην περίπτωση κατά την οποία η αλλαγή τίτλου οδη¬ 
γεί σε νέο επιστημονικό πεδίο, ακολουθείται εκ νέου η 
διαδικασία του Άρθρου 7 του παρόντος Κανονισμού. 

4. Αλλαγή επιβλέποντος καθηγητή γίνεται σύμφω¬ 
να με τις διατάξεις του Αρθρου 39, παρ 3. του νόμου 
4485/2017. 

Άρθρο 11 

Δικαιώματα Υποψηφίων Διδακτόρων 

1. Οι Διδακτορικές Σπουδές προσφέρονται δωρεάν. 

2. Οι υποψήφιοι/ες διδάκτορες έχουν μέχρι πέντε (5) 
πλήρη ακαδημαϊκά έτη από την πρώτη εγγραφή τους, 
όλα τα δικαιώματα και τις παροχές που προβλέπονται 
και για τους φοιτητές του δεύτερου κύκλου σπουδών, 
όπως ορίζονται στους οικείους Κανονισμούς. Μέχρι και 
πέντε (5) έτη μετά την ολοκλήρωση της διδακτορικής 
τους διατριβής διατηρούν δικαιώματα πρόσβασης, δα¬ 
νεισμού και χρήσης των ηλεκτρονικών υπηρεσιών των 
πανεπιστημιακών βιβλιοθηκών. 

3. Το Τμήμα θα υποστηρίζει κατά το δυνατόν τις ερευ¬ 
νητικές δραστηριότητες των ΥΔ, ενδεικτικά με τους εξής 
τρόπους: 

(α) Εξασφάλιση χώρου εργασίας και απαραίτητου 
εξοπλισμού για τη διεξαγωγή της έρευνάς τους. Κάθε 
ΥΔ θα μεριμνά κατά το δυνατόν για την ασφάλεια και 
ακεραιότητα του εξοπλισμού αυτού. 

(β) Χρηματοδότηση συμμετοχής σε συνέδρια, σεμινά¬ 
ρια, ημερίδες κ.λπ. 

(γ) Σε ορισμένες περιπτώσεις, με τη χορήγηση οικο¬ 
νομικής ενίσχυσης στους ΥΔ με τη μορφή υποτροφίας. 

Άρθρο 12 

Υποχρεώσεις Υποψηφίων Διδακτόρων 

1. Ο/η υποψήφιος/α διδάκτορας θα πρέπει να ανανε¬ 
ώνει την εγγραφή του/της ανά ακαδημαϊκό έτος. 

2. Ο/η υποψήφιος/α διδάκτορας, κάθε ακαδημαϊκό 
έτος, παρουσιάζει προφορικά και υποβάλλει και εγ- 
γράφως αναλυτικό υπόμνημα ενώπιον της τριμελούς 
συμβουλευτικής επιτροπής σχετικά με την πρόοδο της 
διδακτορικήςτου διατριβής. Αντίγραφο του υπομνήμα¬ 
τος, καθώς και σχόλια επ' αυτού από τον επιβλέποντα 
ή την τριμελή επιτροπή καταχωρούνται στον ατομικό 
φάκελο του υποψηφίου μέχρι το τέλος Μαΐου. 

3. Οι υποψήφιοι/ες διδάκτορες υποχρεούνται να συμ¬ 
μετέχουν ή να παρουσιάζουν τα στάδια της ερευνητικής 
τους εργασίας σε σεμινάρια, τα οποία οργανώνονται από 
το ήτα οικεία Τμήματα κάθε ακαδημαϊκό έτος για το σκο¬ 
πό αυτό, σύμφωνα με τα όσα αναφέρονται στο άρθρο 9 
του παρόντος Κανονισμού. 

4. Οι υποψήφιοι/ες διδάκτορες οφείλουν να επιδει¬ 
κνύουν κατά το δυνατόν εξωστρεφή προσανατολισμό 
και επικοινωνία με τη διεθνή ακαδημαϊκή κοινότητα 
συμμετέχοντας σε σεμινάρια διδακτορικών φοιτητών ή 
επιστημονικά συνέδρια και επιδιώκοντας την αναγνώ¬ 
ριση της έρευναςτου με δημοσιεύσεις σε επιστημονικά 
περιοδικά με σύστημα κριτών. 

5. Ο υποχρεωτικός φόρτος των ΥΔ περιλαμβάνει τα 
παρακάτω: 

(α) Επικουρικό διδακτικό έργο, το οποίο ενδεικτικά 
μπορεί να περιλαμβάνει διεξαγωγή εβδομαδιαίου φρο¬ 
ντιστηρίου ή εργαστηρίου, διόρθωση ασκήσεων, εξέ¬ 
ταση εργασιών κ.λπ. 

(β) Εποπτεία εξετάσεων: ανάλογα με τις ανάγκες του 
Τμήματος ο/η ΥΔ θα συμμετέχει σε έναν καθορισμένο 
αριθμό επιτηρήσεων ανά εξεταστική περίοδο. 

6. Η ανάθεση του επικουρικού διδακτικού έργου γίνε¬ 
ται στην αρχή του κάθε εξαμήνου. Στο τέλος του κάθε 
εξαμήνου αποστέλλεται κατάλογος στη γραμματεία με¬ 
ταπτυχιακών και διδακτορικών σπουδών με τον περα- 
τωμένο φόρτο του κάθε ΥΔ. Η γραμματεία καταγράφει 
τον περατωμένο φόρτο στον ατομικό φάκελο κάθε ΥΔ. 
Κάθε ΥΔ θα απαλλάσσεται φόρτου για ένα εξάμηνο στη 
διάρκεια των διδακτορικών σπουδών του, προκειμένου 
να επικεντρωθεί στη συγγραφή της διατριβής του. Αν 
συντρέχουν λόγοι ανωτέρας βίας και ο/η ΥΔ δεν μπορεί 
να καλύψει τον φόρτο του σε ένα ακαδημαϊκό έτος, αυ¬ 
τός μεταφέρεται και προστίθεται σε αυτόν του επόμενου 
έτους. 

7. Σε περίπτωση που ο/η ΥΔ αποδεδειγμένα εργάζε¬ 
ται στο εξωτερικό (στα επόμενα θα αναφέρεται ως'ΎΔ 
εξωτερικού") για το μεγαλύτερο μέροςτου ακαδημαϊκού 
εξαμήνου ο φόρτος του και οι υποχρεώσεις του προς το 
Τμήμα θα διευθετούνται με βάση την παρακάτω διαδι¬ 
κασία. Ο/η ΥΔ εξωτερικού δύναται να συμπληρώσει τον 
φόρτο του/της μέσω: 

α. Ανταποδοτικής εργασίας σε μάθημα που θα αφορά 
συνήθως διορθώσεις εργασιών ή άλλο είδος εργασίας 
σχετικό με το μάθημα που μπορεί να γίνει από απόστα¬ 
ση. Π ριν την έναρξη κάθε εξαμήνου και πριν την ανάθε¬ 
ση ΥΔ σε μαθήματα, κάθε διδάσκων ανακοινώνει στον 
Πρόεδρο πιθανές ανάγκες του μαθήματος σε ανταπο¬ 
δοτική εργασία που μπορεί να γίνει από απόσταση π.χ. 
διόρθωση εργασιών. Θα δηλώνει επίσης το ποσοστό 
μίας κανονικής ανάθεσης φόρτου ΥΔ που μπορεί να του 
αναθέσει στο μάθημά του για την ανταποδοτική εργασία. 
Κατόπιν θα γίνεται η ανάθεση ΥΔ που είναι στο εξωτερικό 
σε μάθημα ή σε μαθήματα που έχουν αυτές τις ανάγκες. 
Ένας ΥΔ εξωτερικού μπορεί να συμπληρώνει το φόρτο 
του με επικουρικό έργο σε περισσότερα από ένα μαθή¬ 
ματα και με επιτηρήσεις. 

β. Επιτηρήσεων σε εξετάσεις. Θα ακολουθείται η συ¬ 
νήθης διαδικασία ανάθεσης επιτηρήσεων που γίνεται 
για όλους τους ΥΔ. Θα γίνεται προσπάθεια οι αναθέσεις 
επιτηρήσεων σε ΥΔ του εξωτερικού να είναι συγκεντρω¬ 
μένες σε λίγες μέρες ή/και σε λιγότερες εξεταστικές πε¬ 
ριόδους προς διευκόλυνση του ΥΔ. 

Αν η συνολική ανταποδοτική εργασία του ΥΔ εξωτε¬ 
ρικού καλύπτει λιγότερες από τις προβλεπόμενες ανα¬ 
θέσεις φόρτου κανονικού ΥΔ, αυτός θα πρέπει να κάνει 
επιπλέον επιτηρήσεις από αυτές των υπολοίπων ΥΔ. Ο 
επιπλέον φόρτος επιτηρήσεων θα ρυθμίζεται κατά πε¬ 
ρίπτωση. 

8. Σε συνεργασία με τον Επιβλέποντα Καθηγητή του 
και σε περιπτώσεις όπου υπάρχει ανάγκη, μπορεί να 
ζητηθεί από κάθε ΥΔ να προσφέρει επιπλέον έργο. Το 


έργο αυτό θα πρέπει να σχετίζεται με τις ερευνητικές 
δραστηριότητες του/της ΥΔ και το χώρο εργασίας του/ 
της και μπορεί να περιλαμβάνει ενδεικτικά: 

(α) Εποπτεία εργασιών (προπτυχιακών και μεταπτυ¬ 
χιακών), 

(β) Τεχνική υποστήριξη εργαστηρίου. 

9. Ο/η υποψήφιος διδάκτορας οφείλει να συμμετέχει 
ενεργά στη διαδικασία αξιολόγησης του διδακτορικού 
προγράμματος του Τμήματος Πληροφορικής και της 
Σχολής Επιστημών και Τεχνολογίας της Πληροφορίας 
που προβλέπεται στο άρθρο 44 του ν.4485/2017 και στις 
διαδικασίες εσωτερικής και εξωτερικής αξιολόγησης, 
καθώς και διασφάλισης και πιστοποίησης της ποιότητας, 
οι οποίες προβλέπονται στο ν. 4009/2011. 

Άρθρο 13 

Διαγραφή Υποψηφίων Διδακτόρων 

1. Είναι δυνατή η διαγραφή υποψηφίου/ας διδάκτορα 
με απόφαση της Συνέλευσης του Τμήματος μετά από 
εισήγηση της τριμελούς συμβουλευτικής επιτροπής. 
Μεταξύ των λόγων για τη διαγραφή περιλαμβάνονται 
και οι ακόλουθοι: 

α. Χρήση ιδεών, μεθόδων και αποτελεσμάτων ή αντι¬ 
γραφή μέρους εργασιών άλλων επιστημόνων χωρίς 
αναφορά σε αυτούς. 

β. Δράσεις του/της υποψήφιου/ας διδάκτορα που 
εκθέτουν και ζημιώνουν το Πανεπιστήμιο ή το Τμήμα. 

γ. Σε περίπτωση που ο/η υποψήφιος/α διδάκτορας δεν 
ανταποκρίνεται στον φόρτο που του/της έχουν ανατεθεί 
από το Τμήμα. 

δ. Αποτυχία στην εξέταση ερευνητικής δραστηριό¬ 
τητας όπως περιγράφεται στον άρθρο 9 του παρόντος 
κανονισμού. 

ε. Αποτυχία ολοκλήρωσης του Κύκλου Διδακτορικών 
Μαθημάτων μέσα στον προβλεπόμενο χρόνο. 

στ. Υποβολή αίτησης διαγραφής από τον/την υποψή- 
φιο/α διδάκτορα. 

Άρθρο 14 

Περάτωση Διδακτορικών Σπουδών 

1. Μετά την ολοκλήρωση της συγγραφής της διδακτο¬ 
ρικής διατριβής, η τριμελής συμβουλευτική επιτροπή 
δέχεται ή απορρίπτει αίτηση του/της υποψηφίου/ας 
για τη δημόσια υποστήριξη και την αξιολόγησή της. Η 
ανωτέρω αίτηση υποβάλλεται από τον υποψήφιο στην 
τριμελή συμβουλευτική επιτροπή δια της Γραμματείας 
Μεταπτυχιακών και Διδακτορικών Σπουδών της Σχολής 
Επιστημών και Τεχνολογίας της Πληροφορίας που υπά- 
γεταιτοΤμήμα Πληροφορικής. Η αίτηση συνοδεύεται και 
με αντίγραφα της διατριβής. Η τριμελής συμβουλευτική 
επιτροπή αρχικά καλεί τον/την ΥΔ σε δημόσια παρου¬ 
σίαση της έρευνας του στην οποία θα πρέπει να παρευ- 
ρίσκονται ή να συμμετέχουν μέσω τηλεδιάσκεψης και 
τα τρία μέλη της. Η τριμελής συμβουλευτική επιτροπή 
αξιολογεί την παρουσίαση και αν την κρίνει επιτυχημένη 
συντάσσει σχετική εισηγητική έκθεση και την υποβάλλει, 
εντός δύο μηνών, στη Συνέλευση του Τμή ματος αιτώντας 
τον ορισμό επταμελούς εξεταστικής επιτροπής για την 
κρίση της διδακτορικής διατριβής. 

2. Στην επταμελή εξεταστική επιτροπή μετέχουν τα 
μέλη της τριμελούς συμβουλευτικής επιτροπής, εκτός 
από τα αφυπηρετήσαντα μέλη αυτής, τα οποία με από¬ 
φαση της Συνέλευσης του Τμήματος αντικαθίστανται 
από ισάριθμα μέλη που πληρούν τα κριτήρια του δεύ¬ 
τερου και τρίτου εδαφίου της παραγράφου 2 του άρ¬ 
θρου 16 του παρόντος Κανονισμού, καθώς και τέσσερα 
(4) επιπλέον μέλη, που πληρούν τα κριτήρια του δευ¬ 
τέρου εδαφίου της παραγράφου 2 του άρθρου 16 του 
παρόντος κανονισμού. Τέσσερα (4) τουλάχιστον μέλη 
της επταμελούς εξεταστικής επιτροπής πρέπει να είναι 
Καθηγητές, εκ των οποίων τουλάχιστον δύο (2) πρέπει 
να ανήκουν στο οικείο Τμήμα. Όλα τα μέλη της επταμε¬ 
λούς Εξεταστικής Επιτροπής πρέπει να έχουν την ίδια ή 
συναφή επιστημονική ειδικότητα με αυτή, στην οποία ο 
υποψήφιος διδάκτορας εκπόνησε τη διατριβή του. 

3. Η διδακτορική διατριβή υποστηρίζεται δημόσια από 
τον/την υποψήφιο/α διδάκτορα. Η διαδικασία της δη¬ 
μόσιας υποστήριξης προϋποθέτει τη φυσική παρουσία 
των τεσσάρων (4) τουλάχιστον μελών της εξεταστικής 
επιτροπής, ενώ τα λοιπά μέλη μπορούν να συμμετέχουν 
και μέσω τηλεδιάσκεψης. Στη συνέχεια, η εξεταστική 
επιτροπή συνεδριάζει χωρίς την παρουσία τρίτων, κρίνει 
την εργασία ως προς την ποιότητα, την πληρότητα, την 
πρωτότυπη σκέψη και τη συμβολή της στην επιστήμη και 
με βάση αυτά τα κριτήρια την εγκρίνει, με πλειοψηφία 
πέντε (5) τουλάχιστον από τα μέλη της. Τα αφυπηρετή¬ 
σαντα μέλη της τριμελούς συμβουλευτικής επιτροπής 
που έχουν αντικατασταθεί σύμφωνα με την παράγρα¬ 
φο 2, μπορεί να παρίστανται κατά τη συνεδρίαση χωρίς 
δικαίωμα ψήφου. 

4. Η επταμελής εξεταστική επιτροπή τηρεί πρακτικά, 
στα οποία περιέχονται οι γνώμες όλων των μελών της 
σχετικά με την πρωτοτυπία και συμβολή της διατριβής, 
η αιτιολογημένη θετική ή αρνητική ψήφος κάθε μέλους 
και η τελική απόφαση της εξεταστικής επιτροπής. Η επί¬ 
σημη αναγόρευση του/της υποψηφίου/ας σε διδάκτορα 
γίνεται από την Συνέλευση του Τμήματος, με βάση τα 
πρακτικά της επταμελούς Εξεταστικής Επιτροπής. 

5. Η διδακτορική διατριβή αξιολογείται ως επιτυχής ή 
ως ανεπιτυχής. Επιτρέπεται η αξιολόγηση υπό την αίρε¬ 
ση διορθώσεων, προσθηκών και αλλαγών που προτεί¬ 
νει στο πρακτικό της η επταμελής εξεταστική επιτροπή. 
Μετά την ολοκλήρωση των ανωτέρων διορθώσεων, προ¬ 
σθηκών και αλλαγών από τον/την υποψήφιο/α διδάκτο¬ 
ρα τα μέλη της επταμελούς επιτροπής αποφασίζουν ως 
προς την πλήρωση των όρων που είχε θέσει η εξεταστική 
επιτροπή. 

Άρθρο 15 

Αναγόρευση Διδακτόρων 

1. Η Συνέλευση του Τμήματος αναγορεύει τον/την 
υποψήφιο/α διδάκτορα σε δημόσια Συνεδρίαση του 
Τμήματος. Ο/η Πρόεδρος του Τμήματος θέτει υπόψη 
του Σώματος το πρακτικό που πιστοποιεί την επιτυχή 
ολοκλήρωση της διαδικασίας προφορικής παρουσία¬ 
σης και αξιολόγησης της Διδακτορικής Διατριβής, και 
ακολουθεί η αναγόρευση του/της υποψηφίου/ας σε 
Διδάκτορα του Τμήματος. 


2. Η τελετή ορκωμοσίας και καθομολόγησης, καθώς 
και ο τύπος η μορφή και το περιεχόμενο του Διδακτο¬ 
ρικού Διπλώματος του/της διδάκτορος ακολουθεί τα 
Πρότυπα σχετικών αποφάσεων της Συγκλήτου του ΟΠΑ. 

3. Ο/Η υποψήφιος/α διδάκτορας, πριν από την ανα¬ 
γόρευση και καθομολόγησή του/της από την Συνέλευ¬ 
ση του Τμήματος, μπορεί να αιτηθεί τη χορήγηση βε¬ 
βαίωσης επιτυχούς περάτωσης. Στον/Στην διδάκτορα 
χορηγείται αντίγραφο Διδακτορικού Διπλώματος. Το 
Διδακτορικό Δίπλωμα υπογράφεται από τον Πρύτανη 
και τον Διευθυντή Εκπαίδευσης του Ο.Π.Α. ή τον νόμιμο 
αναπληρωτή του. 

4. Επιπλέον του τίτλου του Διδακτορικού Διπλώματος 
χορηγείται Παράρτημα Διπλώματος. 

5. Ο/η ΥΔ οφείλει μέχρι την ημερομηνία της ορκωμοσί¬ 
ας του/της να καταθέσει αντίγραφο τόσο σε εκτυπωμένη 
όσο και ηλεκτρονική μορφή στη γραμματεία διδακτορι¬ 
κών σπουδών και στη βιβλιοθήκη του ΟΠΑ. 

Άρθρο 16 

Επίβλεψη Διδακτορικής Διατριβής 

1. Δικαίωμα επίβλεψης διδακτορικών διατριβών έχουν 
τα μέλη Δ.Ε.Π. του οικείου ή άλλου Α.Ε.Ι. ή ερευνητές Α', 
Β' ή Γ' βαθμίδας από ερευνητικά κέντρα του άρθρου 13Α 
του ν. 4310/2014, συμπεριλαμβανομένων των ερευνητι¬ 
κών κέντρων της Ακαδημίας Αθηνών. 

2. Η Συνέλευση του Τμήματος αναθέτει στον/στην 
προτεινόμενο/η επιβλέποντα, σύμφωνα με την παρά¬ 
γραφο 1 του άρθρου 7 του παρόντος, την επίβλεψη της 
διδακτορικής διατριβής και ορίζει τριμελή συμβουλευ¬ 
τική επιτροπή, με αρμοδιότητα να πλαισιώνει και να 
υποστηρίζει την εκπόνηση και συγγραφή της. Στην επι¬ 
τροπή του προηγούμενου εδαφίου μετέχουν ως μέλη, 
ο/η επιβλέπων και δύο ακόμη μέλη Δ.Ε.Π. Α' βαθμίδας, 
αναπληρωτή και επίκουρου από το οικείο ή άλλο Α.Ε.Ι. 
ή καθηγητές/τριες αναγνωρισμένων ως ομοταγών 
ιδρυμάτων της αλλοδαπής, οι οποίοι/ες είναι κάτοχοι 
διδακτορικού διπλώματος, ή ερευνητές των βαθμιδών 
Α', Β' ή Γ' από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών ή από αναγνωρισμέ¬ 
να ερευνητικά κέντρα ή ινστιτούτα της αλλοδαπής και 
έχουν το ίδιο ή συναφές γνωστικό αντικείμενο με την 
υπό κρίση διδακτορική διατριβή. Στη συμβουλευτική 
επιτροπή μετέχει τουλάχιστον ένα (1) μέλος Δ.Ε.Π. από 
τις τρεις πρώτες βαθμίδες του οικείου Τμήματος. 

3. Αν για οποιονδήποτε λόγο ο/η επιβλέπων/ουσα 
εκλείψει ή διαπιστωμένα αδυνατεί να τελέσει χρέη 
επιβλέποντος για μεγάλο χρονικό διάστημα κατά τα 
ειδικότερα οριζόμενα στον Κανονισμό Διδακτορικών 
Σπουδών όπως σε περιπτώσεις μακροχρόνιας άδειας 
άνευ αποδοχών, ασθένειας, περιπτώσεις που προκαλούν 
την αναστολή καθηκόντων του επιβλέποντος ή κατόπιν 
αιτιολογημένου αιτήματος του επιβλέποντος που γίνεται 
δεκτό από τη Συνέλευση του Τμήματος, η Συνέλευση 
του Τμήματος, εκτιμώντας τις περιστάσεις, αναθέτει σε 
άλλον/ην την επίβλεψη, σύμφωνα με όσα ορίζονται στις 
προηγούμενες παραγράφους, ύστερα από αίτηση του/ 
της υποψήφιου/ας διδάκτορα και γνώμη του προτεινό- 

μενού επιβλέποντος, διαφορετικά σε ένα από τα άλλα 
δύο (2) μέλη της τριμελούς συμβουλευτικής επιτροπής, 
ακόμη και καθ' υπέρβαση του μέγιστου αριθμού υποψή¬ 
φιων διδακτόρων που μπορεί να επιβλέπεται από κάθε 
επιβλέποντα, σύμφωνα με όσα ορίζονται στην παράγρα¬ 
φο 4. Αν ο/η αρχικός/η επιβλέπων/ουσα μετακινηθεί σε 
άλλο Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει 
να τελεί χρέη επιβλέποντος των διδακτορικών διατριβών 
που έχει αναλάβει, και ο τίτλος απονέμεται από το Α.Ε.Ι., 
στο οποίο ανήκει το Τμήμα, όπου ξεκίνησε η εκπόνηση 
της διατριβής. 

4. Το ανώτατο όριο επίβλεψης διδακτορικών διατρι¬ 
βών ανά μέλος Δ.Ε.Π. του Τμήματος είναι 5 διατριβές ΥΔ 
που δεν τελούν σε αναστολή σπουδών. Οι περιπτώσεις 
συνεπίβλεψης Διδακτορικών Διατριβών ως μέλος τρι¬ 
μελούς συμβουλευτικής επιτροπής δεν προσμετρώνται 
στο σύνολο. 

Άρθρο 17 

Συνεπίβλεψη Διδακτορικής Διατριβής 

Ι.ΤοΤμήμα Πληροφορικής δύναται να συνεργάζεται 
με Τμήματα Α.Ε.Ι., ερευνητικά κέντρα και ινστιτούτα του 
άρθρου 13Α του ν. 4310/2014, συμπεριλαμβανομένων 
των ερευνητικών κέντρων της Ακαδημίας Αθηνών, για 
την εκπόνηση διδακτορικών διατριβών με συνεπίβλεψη. 
Στην περίπτωση αυτή, τη διοικητική ευθύνη της εκπόνη¬ 
σης της διδακτορικής διατριβής αναλαμβάνει ένα από 
τα συνεργαζόμενα Ιδρύματα, ορίζεται ένας/μια επιβλέ- 
πων/ουσα από κάθε συνεργαζόμενο Ίδρυμα/φορέα. 
Τα σχετικά με τη διαδικασία εκπόνησης της διατριβής, 
από την επιλογή του/της υποψήφιου διδάκτορα έως 
και την απονομή του διδακτορικού τίτλου, καθώς και η 
χορήγηση ενιαίου ή χωριστού τίτλου σε περίπτωση συ¬ 


νεργασίας μεταξύ Ιδρυμάτων, προβλέπονται στο οικείο 
Ειδικό Πρωτόκολλο Συνεργασίας που καταρτίζεται από 
τα συνεργαζόμενα Τμήματα/φορείς και εγκρίνεται από 
την οικεία Σύγκλητο και τα συλλογικά όργανα διοίκησης 
των Ερευνητικών Κέντρων. 

Άρθρο 18 

Μεταβατικές διατάξεις 

1. Όλοι/ες οι υποψήφιοι/ες διδάκτορες του Τμήματος, 
για τους οποίους δεν έχει οριστεί επταμελής εξεταστική 
επιτροπή, μετά την έγκριση του παρόντα Κανονισμού 
Διδακτορικών Σπουδών εντάσσονται στις διατάξεις του 
ν. 4485/2017 και στον παρόντα Κανονισμό. 

2. Οι υποψήφιοι/ες διδάκτορες του Τμήματος που 
έχουν γίνει δεκτοί μέχρι και την έγκριση του παρόντος 
Κανονισμού Διδακτορικών Σπουδών εντάσσονται στις 
διατάξεις του κανονισμού του Τμήματος που ήταν σε 
ισχύ την ημερομηνία ένταξης τους στο πρόγραμμα δι¬ 
δακτορικών σπουδών όσον αφορά τις απαιτήσεις πα- 
ρακολούθησηςτου Κύκλου Διδακτορικών Μαθημάτων. 

3. Όσοι/ες υποψήφιοι/ες διδάκτορες του Τμήματος 
έχουν υπερβείτην ανώτατη (δηλ. οκταετή) διάρκεια εκ¬ 
πόνησης διδακτορικής διατριβής, υποχρεούνται στην 
υποβολή χρονοδιαγράμματος που να τεκμηριώνει τη 
δυνατότητα ολοκλήρωσης και έγκριση από την Γενική 
Συνέλευση του Τμήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μάίου 2018 

Ο Πρύτανης 

ΕΜΜΑΝΟΥΗΛ ΓΙΑΚΟΥΜΑΚΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' Ί ΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























